Menara Pemudi

Menara Pemudi (Turki: Kız Kulesi; bentuk Uthmaniyah كز كولسي) adalah menara terletak di sebuah pulau kecil di bukaan selatan selat Bosphorus terletak 200 meter dari pantai Üsküdar bahagian Anatolia kota raya Istanbul, Turki. Menara ini didirikan dari zaman kerajaan Bizantium. Ia menjadi menara pemerhati pada zaman Muhammad al-Fatih. Bahagian dalam menara ini telah diubahsuai menjadi kafe dan restoran dengan pemandangan peninggalan kota ini pada zaman-zaman Rom, Bizantiyah dan Uthmaniyah. Menara ini dapat diakses melalui kapal-kapal layar persendirian yang melakukan perjalanan ke menara beberapa kali sehari. Rujukan Pautan luar Kunjungan maya berpanorama 3D menara